Jozef Bučko

Jozef Bučko (* 3. marec 1907, Slatina nad Bebravou - † 6. máj 1945, Ebensee, Rakúsko) bol slovenský evanjelický kňaz, protifašistický bojovník.

Životopis 
Evanjelický kňaz, účastník protifašistického odboja v Martine, počas SNP duchovný v nemocničných zariadeniach. Po páde Martina pôsobil na Veliteľstve 1. čs. armády v Banskej Bystrici v duchovnej správe a vo vojenskej záložnej nemocnici. Po ústupe povstania bol 4. novembra 1944 zajatý jednotkou Sicherheitsdienst na ceste medzi Ľubietovou a Lučatínom, eskortovaný do Banskej Bystrice, neskôr transportovaný do koncentračného tábora Mauthausen a Ebensee, kde zomrel.

Literatúra 
 Kto bol kto v histórii Banskej Bystrice 12552000

Externé odkazy 
 

Slovenskí evanjelickí kňazi
Osobnosti SNP
Osobnosti zo Slatiny nad Bebravou